צנזורה ב-MTV

צנזורה ב-MTV הוא נושא שנוי במחלוקת. רשת המוזיקה ספגה ביקורת על צנזורה לכאורה בתוכניות ובווידאו קליפים. לאורך עשרות השנים, MTV שינתה או הסירה תוכניות מלוח הזמנים של הערוץ כדי לטפל בתלונות; וסרטוני מוזיקה צונזרו, הועברו להשמעה בשעות הלילה המאוחרות, או נאסרו להשמעה בתוכניות הערוץ.

צנזורה של תוכניות באורך מלא 
בתחילת המאה ה-21, סדרת הטלוויזיה ג'קאס הייתה נתונה לצנזורה, בעיקר בשל הנטייה של צופים צעירים לחקות את הפעלולים שנעשו במסגרת התוכנית. הסנאטור ג'ו ליברמן דחק ב-MTV לקחת אחריות על תוכן התוכנית. בעקבות הביקורת שקיבלה MTV, העבירה את שעת השידור של הסדרה ל-22:00 בערב, והגבילה את התוכנית. כתוצאה מכך, התוכנית בוטלה ולא שודרה יותר ב-MTV, לאחר עזיבה של מספר חברי צוות של התוכנית.

ההשפעה של MTV השפיעה גם על תוכנית האנימציה המפורסמת שלה, ביוויס ובאטהד. בעקבות ילד ששרף את ביתו לאחר שצפה לכאורה בתוכנית, מפיקי MTV העבירו את התוכנית ממשבצת הזמן של 19:00 בערב ל-23:00 בערב. הנטייה של ביוויס להדליק מצית ולזמר את המילה "fire" הוסרה מפרקים חדשים, וסצנות שנויות במחלוקת הוסרו מפרקים קיימים בשידור החוזר שלהם. חלק מהעריכות היו כה נרחבות שכאשר יוצר הסדרה, מייק ג'אדג' , הרכיב את תקליטורי האוסף של הסדרה, Beavis and Butt-Head: The Mike Judge Collection, הוא העיר כי: "ייתכן וחלק מהפרקים האלו אפילו לא קיימים בצורתם המקורית".

מועצת הטלוויזיה והמדיה של ההורים  טענה כי ניתן להבחין בקלות חלק ניכר מהחומר המצונזר ב-MTV בשל ההקשר שבו הוא מוצג.

צנזורה של וידאו קליפים 
MTV ערכה וצינזרה לעיתים קרובות וידאו קליפים מטענות של סמים, מין, עירום, אלימות, נשק, הומופוביה, התאבדות, דת או פרסומת, והסירה לחלוטין קללות. בדרך כלל, כל ההשמצות הגזעיות מצונזרות בווידאו הקליפים ובתוכניות שמוצגים ב-MTV.

דוגמאות לעריכות שירים כללו:
 בשיר "Beautiful Girls"  של שון קינגסטון, המילה "suicidal" (אובדנית) בפזמון שונתה ל-"in denial" (בהכחשה).
 בשיר "They Don't Care About Us"  של מייקל ג'קסון, MTV החליפה את המילים "Jew me" ו-"kike me" ב-"do me" ו-"strike me", בהתאמה. מאוחר יותר הסביר ג'קסון שהשיר השתמש במילים כדי לתאר דעות קדומות ושזה היה שיקול דעת לקוי לבחור אנשים יהודים כמילות הסבר.
 בשיר "This Love" של מארון 5 הורדו המילים "coming" ו-"sinking" עקב קונוטציות מיניות אפשריות.
 בשיר "Pumped Up Kicks" של Foster the People הוסרה התייחסויות לנושא השיר שמעז אנשים "outrun my gun" (להתרחק מהאקדח שלי) ולרוץ "faster than my bullet" (מהר מהכדור שלי).

וידאו קליפים שהועברו להשמעה בשעות הלילה המאוחרות 
בניסיון להתמודד עם ביקורת על תוכן מסוכן, MTV העבירה לפעמים ווידאו קליפים מסוימים להשמעה בשעות הלילה המאוחרות בפורמט מצונזר.

תוכן מיני 
 "If I Could Turn Back Time"  של שר הוזז לשעות אחרי 21:00בערב עקב לבושה החושפני של הזמרת.
 "Baby Got Back"  של סר מיקס-א-לוט  שודר רק אחרי 21:00בערב, בשל תיאורים גרפיים של נשים, לאחר שהתחנה קבעה מדיניות נגד הצגת חלקי גוף של נשים ללא התייחסות לפנים.
 "Closer"  של להקת הרוק התעשייתי האמריקאית, ניין אינץ' ניילז, צונזר מאוד כששודר ב-MTV עקב תמונות מפורשות מינית שהכילו אישה קירחת עירומה לובשת מסיכת צלב, הסולן טרנט רזנור  קשור באופן מיני, ותמונה של פות, יחד עם הטקסט הידוע לשמצה של השיר "I wanna fuck you like an animal." התוכן הפוגעני הוחלף בתמונה שעליה כתוב "סצנה חסרה".
 השיר "Étienne"  של גוש פאטי  הועבר להשמעה בשעות הלילה המאוחרות ב-MTV האירופאי ב-1987 עקב סצנת חשפנות.
 בפברואר 2004, בעקבות מופע המחצית השנוי במחלוקת של הסופרבול ה-38, שבו תלש ג'סטין טימברלייק באופן מכוון חלק מהבגד של ג'נט ג'קסון, MTV עשתה מספר מאמצים בכדי להגביל את ההופיעה בשעות היום של וידאו קליפים שעלולים להיתפס כבעלי יותר מדי תוכן מיני. בין היתר ניתן למנות את הווידאו קליפים של השירים הבאים:
 "Hotel"  של קאסידי 
 "I Miss You"  של בלינק-182
 "Salt Shaker"  של יינג יאנג טווינס  בהשתתפות ליל ג'ון & דה איסט סייד בויז
 "Splash Waterfalls"  של לודאקריס
 "The Jump Off"  של ליל קים בשהתתפות מיסטר צ'יקס 
 "This Love" של מארון 5
 "Dirrty" של כריסטינה אגילרה
 "Toxic" של בריטני ספירס

מיזוגניה 
 "Smack My Bitch Up"  של הפורדיג'י הועבר תחילה לשעות הלילה המאוחרות בתוכנית   של MTV ב-7 בדצמבר 1997 עקב קרב אגרוף, סצנות מיניות ושפה לכאורה מיזוגנית, אך הוסר לחלוטין לאחר כשבועיים, בתמיכ הארגון הפמיניסטי, ארגון נשים לאומי. ב-2002, MTV2  הציגה את הווידאו קליפ ברשימת הווידאו קליפים הכי שנויים במחלוקת.

תוכן פוליטי 
 ב-2002, רק MTV2  הציגה את הווידאו קליפ של השיר "Gotta Give the Peeps What They Need" של פאבליק אנמי, מאחר שהכיל "free Mumia" (מומיא חינם) במילות השיר.
 בשנת 2004, הווידאו קליפ של "Megalomaniac"  של אינקיובס הועבר לשעות הלילה המאוחרות בשל הצגתם של מנהיג גרמניה הנאצית, אדולף היטלר, ואנשים ששותים שמן.
 בשנת 2004, האדרה לכאורה של אלימות בנשק הובילה את MTV להשמיע גרסה ערוכה של הווידאו קליפ של ""  של ג'יי-זי בין 18:00 בערב ל-6:00 בבוקר למחרת.

עריכות זרות 
 הווידאו קליפ של "Turn Me On" של ריטון ואוליבר הלדנס בהשתתפות וולה מאלינגה  נערך בערוץ MTV Hits הבריטי-אירי בשל טענות לאלימות: כל הצילומים שבהם מספר רופאים מנסים לחתוך לב של גבר, וכן התקריב לגבר, הוחלפו בסצנות שונות לחלוטין.

וידאו קליפים שנאסרו להשמעה ולצפייה

ב-MTV האמריקאי 
מספר ווידאו קליפים, שנתפסו כשנויים במחלוקת, לא הוצגו ב-MTV אפילו בגרסה מצונזרת, מסיבות שונות. בשנות ה-80 של המאה ה-20, קבוצות הורים, כמו המרכז המחקרי המוזיקלי להורים , מתחו ביקורת על MTV בשל וידאו קליפים מסוימים בעלי דימויים מפורשים של שטניזם. מאז, MTV פיתחה מדיניות קפדנית שמסרבת לשדר וידאו קליפים שעשויים לתאר פולחן שטן או קנאות אנטי-דתית.

הווידאו קליפים של השירים הבאים נאסרו להמשעה ולצפייה ב-MTV האמריקאי:
 "American Life" של מדונה – בוטל על ידי הזמרת והוחלף בגרסה שנייה.
 "Arise"  של ספולטורה – נאסר בשל דימויים דתיים אפוקליפטיים, כולל דמויות צלובות עוטות מסכות גז.
 "A Tout le Monde"  של מגאדת' – נאסר בשל האזכור לכאורה להתאבדות.
 "Be Chrool to Your Scuel" של טוויסטד סיסטר – נאסר בשל הצגה של זומבים שעוקסים ביחסי מין בבית ספר.
 "Body Language"  של קווין – נאסר בשל תוכן אירוטי והומאירוטי בווידאו קליפ.
 "Bombs" של פיית'לס – נאסר בשל שימוש בדימויים אלימים, על אף שמטרתו להעביר מסר אנטי-מלחמתי.
 "California" של וקס  – נאסר בשל תיאור של פעלול שבו מעורב גבר בוער.
 "Closer"  של ניין אינץ' ניילז – נאסר בשל תיאור עירום, קשירה, קוף חי שקשור לצלב, ומילים מיניות. כמו כן, נוצרה גרסה ערוכה כדי לצנזר חלק מהתוכן המפורש.
 "Erotica" של מדונה – נאסר מערוץ המוזיקה MTV אך הושמע מאוחר יותר בפרק "Door to Door" של ביוויס ובאטהד.
 "Ghost Ride It" של   – נאסר בשל האשמות לעידוד התנהגות נהיגה מסוכנת, וכן בשל תלונות על זכויות יוצרים על המכונית שבה נעשה שימוש בווידאו קליפ.
 "Happiness in Slavery" של ניין אינץ' ניילז – נאסר בשל עירום, סימולציה של שטף ועינויים מיניים לא מדומים שבוצעו על ידי בוב פלנגן .
 "Hurricane"  של Thirty Seconds to Mars – נאסר בשל סצינות מיניות מפורשות ותמונות אלימות.
 "In My Darkest Hour"  של מגאדת' – נאסר בשל האזכור לכאורה להתאבדות.
 "I Want to Break Free" של קווין – נאסר בשל תיאורי קרוס-דרסינג ומיניות של טרנסים.
 "Jesus Christ Pose" של סאונדגארדן – נאסר בשל הצגת ילדה מכוסת עיניים ושלד מכני על צלב, ואחריו מספר צלבים שהבהבו שוב ושוב ממצבים זקופים למצבים הופכיים.
 "Justify My Love" של מדונה – נאסר בשל תמונות מפורשות של סדו-מזוכיזם, מציצנות וביסקסואליות.
 "Lacquer Head" של פריימוס – נאסר בשל מילים המתארות קטינים המשתמשים בסמים; הווידאו קליפ גם הציג ילד שצופה בטלוויזיה בזמן שיצור שטני שופך בנזין על הילד, ומפוצץ אותו כשהיצור רוכב על הילד, ובסופו של דבר מתרסק בקיר, ונהפך לאפר.
 "Quote Unquote" של מיסטר באנגל – נאסר בשל תמונות מפחידות ותלייה של מספר דמויות.
 "Reckoning Day" של מגאדת' – נאסר לכאורה עקב סכסוכי ניהול.
 "s(AINT)" של מרילין מנסון – נאסר בשל תיאורים מפורשים של מין, שימוש בסמים ואלימות עצמית.
 "Six, Six, Six" של דהגרמו אנד קיי  – נאסר עקב תמונות של אנטי-נוצרי נשרף; הווידאו קליפ הוצג מאוחר יותר בגרסה ערוכה.
 "Sunshowers" של  – נאסר עקב מילים מעוררות התנגדות.
 "The Creature from the Black Leather Lagoon" של The Cramps  – נאסר עקב תוכן אירוטי בווידאו קליפ.
 "The Price of Beauty" של Suicide Silence  – נאסר עקב גניחות.
 "Tormented Mind" של Burning Human – נאסר בשל אלימות.
 "What It Feels Like for a Girl" של מדונה – נאסר בשל תוכן אלים.

ב-MTV הבריטי 
 "My Favourite Game"  של The Cardigans - צולם עם חמישה סופים שונים. רובם נאסרו ב-MTV בריטניה בשל חשש שהווידאו קליפ עלול לעודד רכיבה מהירה במכוניות גנובות, ולגרום לתאונות דרכים. שני הסופים הכי פחות אלימים הוצגו לבסוף ב-MTV הבריטי.

לקריאה נוספת

הערות שוליים 

MTV
מחלוקות הקשורות לתקשורת המונים בארצות הברית
צנזורה